钦定古今图书集成/明伦汇编/闺媛典/第126卷 > 许瑜妻季氏
## 钦定古今图书集成/明伦汇编/闺媛典/第126卷 > 许瑜妻季氏

按《宁海县志》：季氏西隅许瑜妻。生子续甫六岁。盗起，
瑜遇害，李抱续，从舅氏董仲载走慈谿。仲载以其少
寡，且己衰老，劝别适以自倚。李曰：“我不即死者，为许
氏孤耳。孤今稍长，当抱还许氏，义不更二夫也。”仲载
不敢复言。后三年盗息，李归葺田庐，资其孤，从儒生
游，后为名士。李年七十卒，宋濂为立传。